OTMga kirish test sinovlari 5 avgustdan boshlanadi

Qayd etilishicha, ta'lim muassasalariga o‘qishga qabul qilish bo‘yicha Davlat komissiyasining 2021 yil 26 iyuldagi 2-son bayoni bilan pandemiya sharoitidagi epidemiologik vaziyatdan kelib chiqib, 2021/2022 o‘quv yili qabulida oliy ta'lim muassasalariga kirish test sinovlari 5 avgustdan (qoida tariqasida, kuniga ikki smenada: 1-smena 07:00dan, 2-smena 19:00dan) boshlanishi hamda test sinovlari ochiq stadion va xiyobonlarda o‘tkazilishi belgilandi.
Ma'lumot uchun, joriy yilda test sinovlarini 46 830 nafar abituriyent uchun mo‘ljallangan 96ta katta sig‘imli yopiq bino, 59 040 nafar abituriyentga mo‘ljallangan 65ta stadion va xiyobonlarda o‘tkazish mo‘ljallangan. 
2021/2022 o‘quv yili uchun davlat buyurtmasi parametrlari bakalavrlar tayyorlash bo‘yicha kunduzgi ta'limga 113 530 nafar, sirtqi ta'limga 37 675 nafar, kechki ta'limga 6 550 nafar etib, magistraturaga 12 900 nafar etib belgilangan. Filiallar va nodavlat oliy ta'lim tashkilotlarida davlat granti asosida kadrlar tayyorlash bo‘yicha – 500 nafar abituriyent qabul qilinadi.
Test topshiriqlari soni qisqartirildi